laion/Wikipedia-Exotic huggingface dataset:
নাজনীন ফারুক

নাজনীন ফারুক (জন্মঃ ১ আগস্ট, ১৯৫৪) একজন ভারতীয় সমাজকর্মী, রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১০ সাল থেকে তিনি রাজ্যসভায় আসামের রাজ্যসভা সদস্য হিসেবে দায়িত্ব পালন করছেন। ফারুক ১৯৫৪ সালের ১ আগস্টে ভারতের আসাম রাজ্যের নগাঁও জেলায় জন্মগ্রহণ করেন। তিনি মেঘালয় রাজ্যের শিলং-এ নর্দান ইস্টার্ন হিল বিশ্ববিদ্যালয় অধিভুক্ত লেডি কেন কলেজ থেকে স্নাতক সম্পন্ন করেন। তিনি ১৯৭৩ সালের ১০ জানুয়ারিতে আব্দুল রহমান ফারুকের সাথে বাগদান সম্পন্ন করেন। ফারুক ১৯৯৪ থেকে ১৯৯৬ সাল পর্যন্ত আসামের রাজ্য বয়ন উৎপাদন লিমিটেডের চেয়ারপার্সনের দায়িত্ব পালন করেন। তিনি ২০১০ সালের এপ্রিলে রাজ্যসভার সদস্য নির্বাচিত হন। তিনি 'রাসায়নিক সার কমিটি', সংখ্যালঘু মন্ত্রণালয়ের উপদেষ্টা কমিটি', 'নারী ক্ষমতায়ন কমিটি', 'লোকসভা সদস্যদের স্থানীয় এলাকা উন্নয়ন প্রকল্প কমিটি' এবং 'কোর্ট অব দ্য আসাম লেজিস্লেটিভ কমিটি'র সদস্য হিসেবে দায়িত্ব পালন করেন। ২০০৯ - ভারত জ্যোতি পুরস্কার "WebPage of Dr. T.N. Seema Member Of Parliament (RAJYA SABHA)"। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৪।
সাবিনা ইয়াসমিন (রাজনীতিবিদ)

সাবিনা ইয়াসমিন হলেন একজন ভারতীয় রাজনীতিবিদ, যিনি পশ্চিমবাংলা রাজ্য সরকারের শ্রমমন্ত্রী হিসেবে দায়িত্ব পালন করেছেন। তিনি মোথাবাড়ি বিধানসভা কেন্দ্রের বিধায়ক হিসেবে পশ্চিমবঙ্গ বিধানসভায় দায়িত্ব পালন করছেন। সাবিয়া ইয়াসমিন ১৯৭৬ সালে জন্মগ্রহণ করেন। ২০০০ সালের নভেম্বরে গৌড় মহাবিদ্যালয় থেকে স্নাতক হবার পর তিনি ২০০২ সালে উত্তরবঙ্গ বিশ্ববিদ্যালয় থেকে স্নাতকোত্তর ডিগ্রি লাভ করেন। তিনি বিধায়ক হিসেবে নির্বাচিত হবার পূর্বে মালদা জেলা পরিষদের সভাধিপতি ছিলেন। ২০১১ সালে পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের মনোনয়নে তিনি মোথাবাড়ি থেকে পশ্চিমবঙ্গ বিধানসভায় বিধায়ক হিসেবে নির্বাচিত হন। তিনি সহ সাতজন মুসলিম নারী সে বার পশ্চিমবঙ্গ বিধানসভায় বিধায়ক হিসেবে নির্বাচিত হয়েছিলেন। ২০১১ সালের মে মাসে তিনি পশ্চিমবঙ্গ রাজ্য সরকারে শ্রমমন্ত্রী হিসেবে দায়িত্ব গ্রহণ করেন। তিনি ছিলেন মমতা বন্দোপাধ্যায়ের রাজ্য সরকারের প্রথম মুসলিম নারী মন্ত্রী। ২০১৬ সালে পশ্চিমবঙ্গ বিধানসভা নির্বাচনে তিনি ভারতীয় জাতীয় কংগ্রেসের টিকিটে তিনি পুনরায় মোথাবাড়ি বিধানসভা কেন্দ্র থেকে বিধায়ক নির্বাচিত হন। ২০১৮ সালে তিনি দল পরিবর্তন করে সর্বভারতীয় তৃণমূল কংগ্রেসে যোগ দেন। টুইটারে সাবিনা ইয়াসমিন "Details and Information about Sabina Yeasmin"। www.nocorruption.in। সংগ্রহের তারিখ ৬ ডিসেম্বর ২০১৮।  "Winner Candidate of West Bengal legislative assembly from Malda"। www.myneta.info। সংগ্রহের তারিখ ৬ ডিসেম্বর ২০১৮।  "Sabina Yasmin becomes first Muslim woman minister in West Bengal"। Two Circles.net। ৩ জুন ২০১১। সংগ্রহের তারিখ ৬ জুলাই ২০১৪।  "General Elections, India, 2011, to the Legislative Assembly of West Bengal" (পিডিএফ)। Constituency-wise Data। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ জুলাই ২০১৪।  "West Bengal Assembly Election 2011"। Empowering India। ১৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১১।  "Muslim Voters Select Mamata in Bengal - Muslim representation reaches 20 per cent in West Bengal Assembly elections"। The Eastern Post। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৪।  "Mamata allots portfolios, keeps key ministries"। ২৫ মে ২০১১ তারিখে মূল থেকে আর্কাইভ করা। সংগ্রহের তারিখ ১১ মে ২০১৯।  All the Didi's men http://www.elections.in/west-bengal/assembly-constituencies/ "Former BJP MP Chandan Mitra joins Mamata Banerjee's Trinamool Congress"। Deccan Chronicle। ৯ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৮।
সিংতম চা বাগান

সিংতম চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ সিংতম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ ২০১১ খ্রিষ্টাব্দের ভারতের জনগণনা অনুসারে সিংতম চা বাগান জনগণনা নগরের জনসংখ্যা ৫৭৯২ জন, যার মধ্যে ২৮৫০ জন পুরুষ ও ২৯৪২ জন নারী৷ প্রতি হাজার পুরুষে ১০৩২ জন নারী৷ ৬ বছর অনুর্দ্ধ ৪১৬ জন শিশু, যা সমগ্র জনসংখ্যার ৭.১৮ %৷ ৬ বছরোর্দ্ধ জনসংখ্যার ৮৬.৪৮% অর্থাৎ ৪৬৪৯ জন সাক্ষর৷ জনগণনা নগরটিতে ৩২৪২ জন হিন্দু, ২৭ জন মুসলিম, ৮০৫ জন খ্রিস্টান, ১ জন শিখ, ১৭১১ জন বৌদ্ধ ও ৪ জন জৈন বাস করেন৷ শহরটি দার্জিলিং-জোড়থাং সড়ক ও বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  https://www.census2011.co.in/data/town/306191-singtam-tea-garden-west-bengal.html http://www.censusindia.gov.in/2011census/C-16_Town.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
রংমুক সিডার চা বাগান

রংমুক সিডার চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ রংমুক সিডার চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি জোড়বাংলো থানার অন্তর্গত৷ ২০১১ খ্রিষ্টাব্দের ভারতের জনগণনা অনুসারে রংমুক সিডার চা বাগান জনগণনা নগরের জনসংখ্যা ৫১৫০ জন, যার মধ্যে ২৫২৮ জন পুরুষ ও ২৬২২ জন নারী৷ প্রতি হাজার পুরুষে ১০৩৭ জন নারী৷ ৬ বছর অনুর্দ্ধ ৪২৩ জন শিশু, যা সমগ্র জনসংখ্যার ৮.২১ %৷ ৬ বছরোর্দ্ধ জনসংখ্যার ৭৩.০৯% অর্থাৎ ৩৪৫৫ জন সাক্ষর৷ জনগণনা নগরটিতে ৩৯৫৮ জন হিন্দু, ৩ জন মুসলিম, ১৫৭ জন খ্রিস্টান, ০ জন শিখ, ৭৩৭ জন বৌদ্ধ ও ১ জন জৈন বাস করেন৷ শহরটি ১০ নং জাতীয় সড়কটির নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো সোনাদা রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/306394-rongmook-ceder-tea-garden-west-bengal.html http://www.censusindia.gov.in/2011census/C-16_Town.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
মঙ্গরজং চা বাগান

মঙ্গরজং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ মঙ্গরজং চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ এটি রংবং নদীর তীরে অবস্থিত৷ শহরটি সুকিয়াপোখরি থানার অন্তর্গত৷ ২০১১ খ্রিষ্টাব্দের ভারতের জনগণনা অনুসারে মঙ্গরজং চা বাগান জনগণনা নগরের জনসংখ্যা ৫৬৪৪ জন, যার মধ্যে ২৭৫৮ জন পুরুষ ও ২৮৮৬ জন নারী৷ প্রতি হাজার পুরুষে ১০৪৬ জন নারী৷ ৬ বছর অনুর্দ্ধ ৪৯০ জন শিশু, যা সমগ্র জনসংখ্যার ৮.৬৮ %৷ ৬ বছরোর্দ্ধ জনসংখ্যার ৭৯.৩৬% অর্থাৎ ৪০৯০ জন সাক্ষর৷ জনগণনা নগরটিতে ৪২০৭ জন হিন্দু, ১০ জন মুসলিম, ৫৬ জন খ্রিস্টান, ০ জন শিখ, ১৩৫৯ জন বৌদ্ধ ও ০ জন জৈন বাস করেন৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত হলেও পাহাড়ি অঞ্চল হওয়াতে পরিবহন ব্যবস্থা ততটা উন্নত নয়, গ্রামীণ পাহাড়ি সড়কের উপস্থিতি থাকলেও তা নির্ভরযোগ্য নয়৷ নিকটবর্তী রেলস্টেশনটি হলো কার্শিয়াং রেলওয়ে স্টেশন, যা ২৮ কিলোমিটার পূর্বে অবস্থিত৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/306395-mangarjung-tea-garden-west-bengal.html http://www.censusindia.gov.in/2011census/C-16_Town.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
দুর্গাচক রেলওয়ে স্টেশন

দুর্গাচক রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি দুর্গাচক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৫৮ কি.মি. দূরে স্টেশনটি অবস্থিত। দুর্গাচক রেলওয়ে স্টেশনটি পশ্চিমবঙ্গের দুর্গাচক এ অবস্থিত। স্টেশন কোড হল (ডিজেডকে)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি দুর্গাচক টাউন, বাসুলিয়া সুতাহাটা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "দুর্গাচক রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৩।  "Haldia" (পিডিএফ)। Indian Railways। সংগ্রহের তারিখ ১০ এপ্রিল ২০১৩।  "History of Electrification"। IRFCA। সংগ্রহের তারিখ ১০ ফেব্রুয়ারি ২০১৩।
সুকিয়াপোখরি

শুকিয়াপোখরি(নেপালি: सुके पोखरी, প্রতিবর্ণীকৃত: সুকে পোখরী) ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ সুকিয়াপোখরি জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সুকিয়াপোখরি থানার অন্তর্গত৷ ২০১১ খ্রিষ্টাব্দের ভারতের জনগণনা অনুসারে সুকিয়াপোখরি জনগণনা নগরের জনসংখ্যা ৪৪৫০ জন, যার মধ্যে ২১৮৪ জন পুরুষ ও ২২৬৬ জন নারী৷ প্রতি হাজার পুরুষে ১০৩৮ জন নারী৷ ৬ বছর অনুর্দ্ধ ৩৬৩ জন শিশু, যা সমগ্র জনসংখ্যার ৮.১৪ %৷ ৬ বছরোর্দ্ধ জনসংখ্যার ৮৯.৩১% অর্থাৎ ৩৬৫০ জন সাক্ষর৷ জনগণনা নগরটিতে ২৬১৫ জন হিন্দু, ১২৭ জন মুসলিম, ২৩৩ জন খ্রিস্টান, ০ জন শিখ, ১৪৬৪ জন বৌদ্ধ ও ৩ জন জৈন বাস করেন৷ শহরটি ঋষি রোডের ওপর অবস্থিত৷ এছাড়া ১২ নং রাজ্য সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ নিকটবর্তী রেলস্টেশনটি হলো ঘুম রেলওয়ে স্টেশন, যা ১১কিমি দূরে মিরিকের দিকে অবস্থিত৷ সুকিয়াপোখরির নিকট গুরাসেই ফরেস্ট রিসর্ট হলো হালে পূর্ব হিমালয়ের সৌন্দর্যস্তম্ভের অন্যতম আকর্ষণ৷ সকাল ও সন্ধ্যাতে স্বর্ণজ্যোতিপূর্ণ সমগ্র কাঞ্চনজঙ্ঘা পর্বতশ্রেণী এই যাত্রীনিবাস থেকে সুদৃৃশ্য৷ হেমলক ও ম্যাগ্নোলিয়া বনে আবৃত, রোডোডেনড্রন গাছের সৌন্দর্য ও বরফাবৃত মেঘে ঢাকা অন্যান্য সুউচ্চ শৃঙ্গের দর্শন এই স্থানটিতে বহু পর্যটক সমাগম ঘটায়৷ এখান থেকে ঘুম, মানেভঞ্জন, সন্দাকফু, ফালুট, সিঙ্গলীলা পর্বতশ্রেণীতে ভ্রমণ ও পর্বতারোহনের সুবন্দোবস্ত আছে৷ হিমালয় গোসাপ দর্শনের জন্য সুকিয়াপোখরি বিখ্যাত৷ এছাড়া এই জায়গা থেকে একসঙ্গে মাউন্ট এভারেস্ট, মাকালু, লোৎসে, কুম্ভকর্ণ, কাঞ্চনজঙ্ঘা, যমলহরী শৃঙ্গগুলি দৃশ্যমান৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/306392-sukhiapokhri-west-bengal.html http://www.censusindia.gov.in/2011census/C-16_Town.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।  A Road Guide to Darjiling, map on p. 16, TTK Healthcare Ltd, Publications Division, আইএসবিএন ৮১-৭০৫৩-১৭৩-X.
দুর্গাচক টাউন রেলওয়ে স্টেশন

দুর্গাচক টাউন রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি দুর্গাচক টাউন এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৮ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬১ কি.মি. দূরে স্টেশনটি অবস্থিত। দুর্গাচক টাউন রেলওয়ে স্টেশনটি পশ্চিমবঙ্গের দুর্গাচক এ অবস্থিত। স্টেশন কোড হল (ডিজেডকেটি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি শিল্পপ্রবেশ, দুর্গাচক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "দুর্গাচক টাউন রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৩।  "Haldia" (পিডিএফ)। Indian Railways। সংগ্রহের তারিখ ১০ এপ্রিল ২০১৩।  "History of Electrification"। IRFCA। সংগ্রহের তারিখ ১০ ফেব্রুয়ারি ২০১৩।
সুস্মিতা দেব

সুস্মিতা দেব (জন্মঃ ২৫ সেপ্টেম্বর ১৯৭২) একজন রাজনীতিবিদ এবং ভারতীয় জাতীয় কংগ্রেসের সদস্য।. তিনি আসামের শিলচরের সংসদীয় এলাকায় ১৬ তম লোকসভার সদস্য ছিলেন। তিনি বর্তমানে সর্বভারতীয় জাতীয় মহিলা কংগ্রেসের প্রেসিডেন্ট। সুস্মিতার বাবা সন্তোষ মহান দেব একজন সাবেক কংগ্রেস নেতা এবং মা বৃথিকা দেব আসাম বিধানসভার একজন আইনপ্রনেতা। তার বাবা সংসদ সদস্য এবং কেন্দ্রীয় মন্ত্রী ছিলেন। সুস্মিতা দেব মিরান্দা হাউজ থেকে বি.এ (স্নাতক), দিল্লী বিশ্ববিদ্যালয় থেকে এলএলবি এবং লন্ডনের কিংস কলেজ থেকে এলএলএম সম্পন্ন করেন। "Constituencywise-All Candidates"। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১৭ মে ২০১৪।
উমা সরেন

উমা সরেন (সাঁওতালি:ᱩᱢᱟ ᱥᱚᱨᱮᱱ) হলেন একজন ভারতীয় রাজনীতিবিদ, যিনি ঝাড়গ্রাম থেকে ২০১৪ সালের লোকসভা নির্বাচনে লোকসভা সদস্য নির্বাচিত হয়েছিলেন। তিনি ভারতের প্রথম সাঁওতালি নারী লোকসভা সদস্য। উমা সরেন ১৯৮৪ সালের ৯ মে জন্মগ্রহণ করেন। ২০১২ সালে নীল রতন সরকার মেডিকেল কলেজ ও হাসপাতাল থেকে এমবিবিএস ডিগ্রি লাভ করেন তিনি। তিনি সাঁওতালি জাতিসত্তার অন্তর্গত। ২০১২ সালে উমা সরেন জঙ্গলমহল ভূমিপুত্র ও কন্যা মেডিকেল অ্যাসোসিয়েশনে যোগ দেন। সংগঠনটি পশ্চিমবঙ্গ-ঝাড়খণ্ড সীমান্তের দুর্গম অঞ্চলে বসবাসকারী পিছিয়ে পড়া জাতিসত্তার মানুষদের মাঝে চিকিৎসা সাহায্য প্রদান করত। ২০১৪ সালে ৫ মে সর্বভারতীয় তৃণমূল কংগ্রেস ঘোষণা দেয় যে, উমা সরেন ঝাড়্গ্রাম থেকে ২০১৪ সালের লোকসভা নির্বাচনে ঝাড়গ্রাম থেকে প্রতিদ্বন্দ্বিতা করবেন। তিনি সিপিআইএমের পুলিন বিহারী বাস্কের বিরুদ্ধে প্রতিদ্বন্দ্বিতা করেন। নির্বাচনে তিনি ৩,৫০,৭৫৬ ভোটের ব্যবধানে পুলিন বিহারী বাস্কেকে পরাজিত করেন, ব্যবধানটি ছিল সেবারের লোকসভা নির্বাচনে পশ্চিমবঙ্গ রাজ্যে সর্বোচ্চ। তিনি ভারতীয় লোকসভায় প্রথম সাঁওতালি নারী হিসেবে নির্বাচিত হন। ২০১৮ সালে তিনি ভারতীয় পার্লামেন্টারি দলের সদস্য হিসেবে ইন্টার-পার্লামেন্টারি ইউনিয়নের ১৩৮ তম সম্মেলনে অংশ নিতে সুইজারল্যান্ডের জেনেভা গমন করেন। সাত সদস্যের ভারতীয় প্রতিনিধি দলের মাঝে তিনিই ছিলেন একমাত্র নারী। ২০১৮ সালের মে মাসের ২৮ তারিখে উমা সরেন প্রথম ব্যক্তি হিসেবে ইন্টার পার্লামেন্টারি ইউনিয়নে সাঁওতালি ভাষায় বক্তৃতা প্রদান করেন। ২০১৯ সালের লোকসভা নির্বাচনে তাকে মনোনয়ন না দেওয়ার সিদ্ধান্ত গ্রহণ করে সর্বভারতীয় তৃণমূল কংগ্রেস। তার পরিবর্তে ঝাড়গ্রাম থেকে বীরবহ সরেনকে মনোনয়ন প্রদান করে সর্বভারতীয় তৃণমূল কংগ্রেস। "32 newly elected under-35 MPs & what they intend to do for their constituencies"। The Economic Times। ২৫ মে ২০১৪। সংগ্রহের তারিখ ১৪ মার্চ ২০১৯।  "If elected, Uma Soren would be the first woman Santhal MP of India"। Trinamool Congress। ৫ মে ২০১৪। ১৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৯।  "'অচেনা' উমার টিকিট তৃণমূলে, হিসাব মেলাতে ধন্দে ঝাড়গ্রাম"। ৮ মার্চ ২০১৪। সংগ্রহের তারিখ ১৪ মার্চ ২০১৯।  "Trinamool Congress list of candidates for Lok Sabha polls"। Zee News। ৫ মার্চ ২০১৪। সংগ্রহের তারিখ ১৪ মার্চ ২০১৯।  "Campaigning ends for penultimate round of Lok Sabha polls 2014"। India Today। ৫ মে ২০১৪। সংগ্রহের তারিখ ১৪ মার্চ ২০১৯।  Das, Madhuparna (২৩ মে ২০১৪)। "West Bengal's biggest winner put under party's leash"। The Indian Express। সংগ্রহের তারিখ ১৪ মার্চ ২০১৯।  "Santhali to ring out at Inter Parliamentary Union in Geneva"। Hindustan Times। ২৩ মার্চ ২০১৮। সংগ্রহের তারিখ ১৪ মার্চ ২০১৯।  Mahato, Sukumar (২৮ মে ২০১৮)। "Santhal MP brings tribal issues in Geneva focus"। The Times of India। সংগ্রহের তারিখ ১৪ মার্চ ২০১৯।  Bhattacharya, Snignendhu (৯ আগস্ট ২০১৮)। "Santhali becomes India's first tribal language to get own Wikipedia edition"। Hindustan Times। সংগ্রহের তারিখ ১৪ মার্চ ২০১৯।  "Trinamul MPs who were not renominated"। The Telegraph। ১২ মার্চ ২০১৯। সংগ্রহের তারিখ ১৪ মার্চ ২০১৯।  "Mamata releases TMC list for all 42 WB seats; alleges attempt to bribe voters"। The Economic Times। ১২ মার্চ ২০১৯। সংগ্রহের তারিখ ১৭ মার্চ ২০১৯।
লাভ ম্যারেজ (১৯৫৯-এর চলচ্চিত্র)

লাভ ম্যারেজ (হিন্দি: लव मैरिज) ১৯৫৯ সালে মুক্তিপ্রাপ্ত একটি হিন্দি চলচ্চিত্র। সুবোধ মুখোপাধ্যায় দ্বারা রচিত ও পরিচালিত এই চলচ্চিত্রে দেব আনন্দ এবং মালা সিনহা মুখ্য ভূমিকায় অভিনয় করেছিলেন। সুনিল কুমার (দেব আনন্দ) ঝাঁসি শহরের একটি তারকা ক্রিকেট খেলোয়াড় এবং তার ভাইয়ের পরিবারের সাথে বসবাস করেন। সুনিলের বোন উমা ও তার ছোট ছেলেটি তার জন্য গভীর স্নেহ প্রকাশ করে এবং সুনিল তাদের সুখী পরিবারের কারণ বলে মনে করে। শীঘ্রই, সুনিল চাকরির ইন্টারভিউতে যোগ দেওয়ার জন্য বোম্বে যান এবং সেখানে থাকার জন্য তিনি একটি রুম ভাড়া দেন। বাড়িওয়ালার মেয়ে গীতা (মালা সিনহা) প্রাথমিকভাবে সুনিলকে অপছন্দ করে, কিন্তু তাকে ক্রিকেট খেলতে দেখে সে তার সাথে প্রেমে পড়ে। শীঘ্রই তারা বিয়ে করে সুন্নি পরিবারের সাথে বসবাস করতে ঝাঁসি ফিরে যায়। কিন্তু সুনিলের আচরণ ভয়ানক হয়ে ওঠে এবং সবাই তাকে ঘৃণা করতে শুরু করে তবে তাদের সুসংগত জীবন সমস্যার মধ্য দিয়ে যায়। সুনিল ও গীতার মধ্যে কার ঘর্ষণ ঘটাচ্ছে? সুনিল কেন অপছন্দ করে সবাই? সুনিল বিশ্বের গোপন রহস্য কী? "This Week That Year: Nanda, simply timeless"। Mumbai Mirror।  "'A man of few words, who would very rarely get angry'"। Indian Express।  "Dev Anand taught me what it meant to be hip, cool and Indian"। rediff.com।  ইন্টারনেট মুভি ডেটাবেজে লাভ ম্যারেজ (ইংরেজি)
ব্রহ্মসংগীত

ব্রহ্মসংগীত হল ব্রাহ্মসমাজের উপাসনার নিমিত্ত রচিত ও গেয় আধ্যাত্মিক সঙ্গীত পদাবলি। সাধারণ ব্রাহ্মসমাজ কর্তৃক প্রকাশিত আধ্যাত্মিক সংগীত সংগ্রহ। ঊনবিংশ শতাব্দীর প্রথম ভাগ থেকে বিংশ শতাব্দীর মধ্যভাগ পর্যন্ত সময় ব্রহ্মসঙ্গীতের রচনাকাল। ‘ব্রহ্মসংগীত’ নামটি ব্রাহ্মসমাজ প্রতিষ্ঠাতা ও প্রথম ব্রহ্মসঙ্গীত রচয়িতা রাজা রামমোহন রায় প্রদত্ত। ১৮২৮ সালে রাজা রামমোহন তার ও তার কয়েকজন বন্ধুর রচিত গান নিয়ে প্রথম ‘ব্রহ্মসঙ্গীত’ নামক এক সঙ্গীত সংকলন প্রকাশনা শুরু হয়। রাজনারায়ণ বসু ও আনন্দচন্দ্র বেদান্তবাগীশ সম্পাদিত রাজা রামমোহন রায় প্রণীত গ্রন্থাবলীর অন্তর্গত ব্রহ্মসঙ্গীত-এ গানের সংখ্যা ১১৬। বঙ্গীয় সাহিত্য পরিষদ প্রকাশিত রামমোহন গ্রন্থাবলীতে ১২টি গান রামমোহনের রচনা বলে সন্নিবিষ্ট। এর মধ্যে প্রথম ও শেষটি ব্রহ্মসঙ্গীতের মূল সংস্করণে নেই। ১৯৩১ খ্রিস্টাব্দে প্রকাশিত সাধারণ ব্রাহ্মসমাজের সঙ্গীত প্রকাশ কমিটির সম্পাদক সতীশচন্দ্র চক্রবর্তী সম্পাদিত ব্রহ্মসঙ্গীত-এর একাদশ সংস্করণে ২১৫০ এর কিঞ্চিদধিক গান স্থান পেয়েছে। এই সংস্করণে প্রায় ৩৮০ টি নূতন সঙ্গীত গ্রহণ ও প্রায় ৩০টি পুরাতন সঙ্গীত পরিত্যাগ করা হয়েছে। বৈদিক ঝষি,মধ্যযুগের ভক্ত-কবি কবীর,গুরু নানক,মীরাবাঈ,তুলসীদাস ও ঊনবিংশ শতকের বহু লেখকের গানে সমৃদ্ধ সংকলনটি। গানগুলির ধরনের উপর বিচার করে সংকলনে চোদ্দটি অধ্যায়ে বিভক্ত করা হয়েছে। সেগুলি হল - ১) উদ্বোধন ২) আরাধনা, ধ্যান,বন্দনা ৩) বিশ্বজগতের স্পর্শ অসীম ও অসীম ৪) কৃতজ্ঞতা, সমগ্র জীবনের অনুভূতি ও নিবেদন ৫) সংকল্প,আশঙ্কা, নির্ভয় নির্ভর ৬) বেদনা,অন্ধকার অনুতাপ কবির নিবেদন ৭) মৃত্যু,শোক,পরলোক ৮) দৈনিক জীবন,পরিবার,মানব পরিবার,দেশ, জগতের দুঃখ, জগতের সঙ্গে মিলন ৯) উৎসব অনুষ্ঠান ১০) বালক-বালিকার সঙ্গীত ১১) উপদেশ লোকশিক্ষা নামমহিমা ১২) কীর্তন ১৩) বেদগানের সংস্কৃত সঙ্গীত ও স্ত্রোত্র,হিন্দী ও উর্দু সঙ্গীত ১৪) পরিশিষ্ট ১৯৪০ খ্রিস্টাব্দে প্রকাশিত ব্রহ্মসঙ্গীতের দ্বাদশ সংস্করণে গানের সংখ্যা ১১৯৯ টি। রাজা রামমোহন ছাড়া অন্যান্য উল্লেখযোগ্য ব্রহ্মসংগীতকার হলেন মহর্ষি দেবেন্দ্রনাথ ঠাকুর, বিজয়কৃষ্ণ গোস্বামী, ত্রৈলোক্যনাথ সান্যাল, শিবনাথ শাস্ত্রী, রজনীকান্ত সেন, অতুলপ্রসাদ সেন, জ্যোতিরিন্দ্রনাথ ঠাকুর, সত্যেন্দ্রনাথ ঠাকুর, রবীন্দ্রনাথ ঠাকুর, দ্বিজেন্দ্রনাথ ঠাকুর, উপেন্দ্রকিশোর রায়চৌধুরী, সুকুমার রায়, প্রতাপচন্দ্র মজুমদার, স্বামী বিবেকানন্দ প্রমুখ। এছাড়া মীরাবাই, গুরু নানক ও কবীর রচিত কিছু ভজন ও বেদ ও উপনিষদ থেকে বিভিন্ন স্তোত্রও সুরসহযোগে ব্রহ্মসঙ্গীত রূপে গীত হয়। শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট ২০১৯, পৃষ্ঠা ১৫৬ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম পৃ. ৪৯৫, ব্রহ্মসঙ্গীত (১৫শ সংস্করণ), সাধারণ ব্রাহ্মসমাজ, কলকাতা, ১৯৯৩ পৃ. ৹ ০৯ তদেব
লাভ ম্যারেজ (১৯৮৪-এর চলচ্চিত্র)

লাভ ম্যারেজ হচ্ছে ১৯৮৪ সালে মুক্তি প্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন মেহুল কুমার, প্রযোজক ছিলেন কেদার কাশ্মীরী, জগদীশ সি শর্মা এবং ইব্রাহীম সুরতি। চলচ্চিত্রটিতে মুখ্য চরিত্রে অভিনয় করেন অনিল কাপুর, মীনাক্ষী শেষাদ্রী এবং উৎপল দত্ত। চলচ্চিত্রটির সঙ্গীত অনু মালিক দ্বারা পরিচালিত হয়েছিলো। ও নীলি ছাত্রী ওয়ালে - শাব্বির কুমার, অনুরাধা পাড়োয়াল আপনা জীভান রেল কি - অনুরাধা পাড়োয়াল, শাব্বির কুমার বিছভি ছাদি কে - অল্কা ইয়াগনিক, অমিত কুমার মুরগী ওয়ালা আপনি - কিশোর কুমার তুঝছা হাসি দেখা নেহি - বিজয় বেনেডিক্ট "Director and information about 1984 film Love Marriage"। nowrunning.com। ৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৪।  "Cast and overall information about 1984 film Love Marriage"। raaga.com। সংগ্রহের তারিখ ৪ সেপ্টেম্বর ২০১৪।  "Music related information about Love Marriage (1984)"। mio.to। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৪।  "Love marriage movie"। boxtv.com। ৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৪।  "Profile of the 1984 film Love Marriage"। in.com। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৪।  ইন্টারনেট মুভি ডেটাবেজে লাভ ম্যারেজ (ইংরেজি)
লাভ ম্যারেজ (দ্ব্যর্থতা নিরসন)

লাভ ম্যারেজ হচ্ছে বাস্তব জীবনে প্রেম করে বিয়ে করাকে বোঝায় লাভ ম্যারেজ দ্বারা আরও যা বোঝাতে পারেঃ লাভ ম্যারেজ (২০২৩-এর চলচ্চিত্র), প্রেমেন্দু বিকাশ চাকী পরিচালিত বাংলা চলচ্চিত্র লাভ ম্যারেজ (১৯৫৯-এর চলচ্চিত্র), ১৯৫৯ সালের সুবোধ মুখার্জী পরিচালিত হিন্দি চলচ্চিত্র লাভ ম্যারেজ (১৯৮৪-এর চলচ্চিত্র), ১৯৮৪ সালের একটি হিন্দি চলচ্চিত্র লাভ ম্যারেজ (২০১৫-এর চলচ্চিত্র), ২০১৫ সালের একটি বাংলাদেশী চলচ্চিত্র লাভ ম্যারেজ (টিভি সিরিজ), ২০০২ সালের জি টিভির ধারাবাহিক নাটক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।